OpenLLM-France/wikimedia huggingface dataset:
# Domiciano Cavém

Domiciano Barrocal Gomes Cavém (21 de novembre de 1932 - 12 de gener de 2005) fou un futbolista portuguès de la dècada de 1950.
Fou 18 cops internacional amb la selecció portuguesa.
Pel que fa a clubs, defensà els colors de Lusitano VRSA, S.C. Covilhã i SL Benfica. Amb el club lisboeta jugà 420 partits oficials, marcà 104 gols i guanyà 16 títols majors, entre ells dues Copes d'Europa.

## Palmarès
### Benfica

* Primeira Liga: 1956-57, 1959-60, 1960-61, 1962-63, 1963-64, 1964-65, 1966-67, 1967-68, 1968-69
* Taça de Portugal: 1956-57, 1958-59, 1961-62, 1963-64, 1968-69
* Taça de Honra (3)
* Copa d'Europa de futbol: 1960-61, 1961-62

## Referències

* ↑ «Cavém morreu» (en portuguès). Record, 11-01-2005 [Consulta: 22 juny 2018].
* ↑ Malheiro, João. Memorial Benfica 100 Glórias (en portuguès). Third. QuidNovi, juliol 2006, p. 36-37. ISBN 978-972-8998-26-4.
* ↑ «Eusebio-inspired Benfica rock Real». FIFA.com, 02-05-2012. Arxivat de l'original el 22 d'octubre 2013. [Consulta: 18 octubre 2013].
* ↑ Domiciano Cavém a National-Football-Teams.com (anglès)
# Santa María (nau)

La Santa María va ser el més gros dels tres vaixells emprats per Cristòfor Colom en el seu primer viatge al Nou Món en 1492. Era una nau, (també descrida com una carraca) usada com a "nau capitana" durant l'expedició.
Tenia 36 metres de llarg i tres pals. Era el vaixell més lent dels tres de l'expedició. El seu propietari era Juan de la Cosa. El 25 de desembre de 1492, va encallar a prop d'Haití, i en van usar fustes per construir un fort que va ser anomenat "Navidad".
Els altres vaixells de l'expedició eren dues caravel·les: La Niña i La Pinta. La diferència entre caravel·la i nau rau en l'eslora, que és major en la nau, la qual cosa li dona major capacitat de càrrega. Tots els vaixells eren de segona o tercera mà, almenys, quan es van emprar en l'expedició de Colom.

## Controvèrsies

La Santa María va ser anomenada originalment La Gallega, probablement perquè es va construir a Galícia. Sembla que els mariners l'anomenaven Marigalante. Bartolomé de las Casas mai no va usar els noms ni de La Gallega, ni de Marigalante o Santa María sinó que l'anomenava la Capitana o la Nao. Existeixen altres teories, com una que diu que va ser construïda a les drassanes reials de Falgote, a la localitat de Colindres, a Cantàbria. Altres veus afirmen que va ser construïda pels fusters de ribera del Puerto de Santa María.

## Vegeu també

* La Santa María de Barcelona

## Referències

* ↑ «Cristòfor Colom». enciclopèdia.cat (GEC). [Consulta: 6 novembre 2020].
* ↑ «Santa María» (en suec). ne.se. [Consulta: 6 novembre 2020].

## Enllaços externs

             A Wikimedia Commons hi ha contingut multimèdia relatiu a: Santa María
* Muelle de las Carabelas, Palos de la Frontera. Arxivat 2008-01-11 a Wayback Machine. (castellà)
# Ysengrinia

Ysengrinia és un gènere de carnívor extint de la família dels amficiònids que visqué durant el Miocè. Se n'han trobat restes fòssils als Estats Units, Namíbia i Europa.

## Referències

* 1 2 «The Paleobiology Database» (en anglès).
# Antonio de Torres

Antonio de Torres (? - Gran Canària, 14 de juny de 1504) fou un mariner i comerciant espanyol.
Probablement descendent de jueus conversos, va acompanyar a Cristòfor Colom en el seu segon viatge a Amèrica, com a capità de la nau Marigalant, i home de confiança de l'almirall. Diversos dels navilis que participen en l'expedició eren seus, entre ells la nau Capitana, que bé podia tenir unes dues-centes tones, i va ser nomenada Santa Maria, com la seva predecessora.
Colom el va nomenar alcalde de La Isabela, posteriorment confirmat pels Reis Catòlics. A principis de 1494 torna a Espanya al comandament de 12 navilis, amb noves sobre les terres descobertes i un memorial amb peticions de Colom referents bastiments per a la colonització de les terres descobertes. Va tornar a la Isabela l'octubre del mateix any portant una part del sol·licitat per Colom.
En 1500 Antonio de Torres és nomenat veedor en les parts de Barbaria, va ser enviat a les ordres d'Alonso Fernández de Lugo a una campanya al Cap Bojador, per sotmetre aquestes terres als Reis, com tributàries, i més tard nomenat governador de les Illes Canàries.

## Origen

Malgrat els documents oficials que ens el fan natural de Sevilla, el pare Casaus ens diu que Torres era germà de la institutriu del príncep Joan. Es tracta de la Joana de Torres, filla del Batlle de València Diego de Torres i de Margarida d'Agramunt a qui Colom va adreçar una de les seves cartes el novembre de l'any 1500. Per tant, Antonio formaria part d'aquesta important família valenciana.

## Referències

* ↑ http://www.cervantesvirtual.com/servlet/SirveObras/01383853166915529202802/ima0233.htm
* ↑ Totes les preguntes sobre Cristòfor Colom, Jordi Bilbeny, p.140

## Vegeu també

* Segon viatge de Colom
# Distímia

La distímia és un tipus de trastorn mental del camp de la depressió. El sentiment de tristor és més lleu que en aquesta però més perllongat. Els afectats sovint presenten insomni, una baixa autoestima, trastorns alimentaris, canvis d'humor i un to baix general, segons els símptomes descrits al Manual Diagnòstic dels Trastorns Mentals.
El seu origen té un component genètic, tot i que la falta de motivació i de lligams socials la poden provocar. Apareix abans de l'edat adulta, i amb més freqüència entre les dones.

## Tractament

Com a trastorn depressiu persistent es pot tractar amb psicoteràpia i farmacoteràpia (amb antidepressius). La taxa global i el grau d’èxit del tractament són una mica inferiors als de la depressió no crònica i una combinació de psicoteràpia i farmacoteràpia mostra uns millors resultats.

## Referències

* ↑ American Psychiatric Association. Diagnostic and Statistical Manual of Mental Disorder, Fifth Edition. Washington, DC: American Psychiatric Publishing, 2013. ISBN 978-0-89042-554-1.
* ↑ Psychology. 2nd. Nova York: Worth Publishers, 2011, p. 564. ISBN 978-1-4292-3719-2.
* ↑ «Dysthymic Disorder». BehaveNet. [Consulta: 23 juny 2013].
* ↑ Uher, R. (2014, July 31). Persistent Depressive Disorder, Dysthymia, and Chronic Depression: Update on Diagnosis, Treatment. Psychiatric Times, 31, 8, 1-3. Retrieved from https://www.psychiatrictimes.com/special-reports/persistent-depressive-disorder-dysthymia-and-chronic-depression-update-diagnosis-treatment Arxivat 2019-03-29 a Wayback Machine.
# Cabo de Santo Agostinho

Cabo de Santo Agostinho és un municipi del Brasil situat a 35 km al sud de la ciutat de Recife (Pernambuco). Encara que el descobriment oficial portugués del Brasil va ser de Pedro Álvares Cabral el 21 d'abril de 1500, alguns historiadors creuen que Vicente Yáñez Pinzón ja havia fondejat en la badia de Cabo de Santo Agostinho el 26 de gener de 1500, a la qual va nomenar Cabo de Santa María de la Consolación. Cabo de Santo Agostinho té tant un sector industrial que se centra en el port de Suape i moltes platges tropicals i reserves naturals. Les platges més conegudes són Calhetas, Paradís i Gaibu.

## Història

Els primers cronistes, o historiadors d'Índies, assenyalen tots de forma unànime a Vicente Yáñez Pinzón com a descobridor del Brasil. Pel que fa al punt d'arribada, Pere Màrtir d'Angleria, esmenta el Cabo de Santa María de la Consolación. Fra Bartolomé de las Casas identifica ja dit terme amb el de Santo Agostinho. I Herrera, directament, afirma que van arribar al Cabo de Santo Agostinho, que abans es va anomenar de la Consolación.
Segons el testimoni de Juan de la Cosa en el seu conegut Mapa de Juan de la Cosa, immediat als fets i primer on es representen les terres descobertes, on, assenyalant el Cabo de Santa María de la Consolación, el marí afirma que
| « | aquest cap es va descobrir en any de mil i CCCC XC IX per Castella syendo descobridor vicentianes. | » |
# Diodor Pons Domínguez

Diodor Pons Domínguez (Maó, segle XIX - Barcelona, 1968) va ser un atleta menorquí, especialista en curses de fons, que va competir a començaments del segle xx.
Va competir amb el seu company de professió Jaume Nin (1898-1965) en 110 m tanques i va participar en diferents campionats de Catalunya i Espanya. Guanyà dos cops el Campionat de Catalunya de cros (1918, 1921).
El 1920 va prendre part en els Jocs Olímpics d'Anvers, on disputà dues proves del programa d'atletisme: els 5.000 i 10.000 metres. En ambdues quedà eliminat en semifinals.

## Palmarès
### Campionat de Catalunya

* 800 metres llisos: 1923, 1924
* 1.500 metres llisos: 1923, 1924
* 5.000 metres llisos: 1917, 1920

## Millors marques

* 5.000 metres. 16'27.2" (1924)
* 10.000 metres. 33' 55.4" (1917)

## Referències

* ↑ «Diodor Pons Domínguez». Enciclopèdia de l'esport català. Barcelona: Grup Enciclopèdia Catalana.
* ↑ «Campionat de Catalunya de cros». fcatletisme.cat. Arxivat de l'original el 2023-05-20. [Consulta: 7 setembre 2016].
* 1 2 «Diodoro Pons Olympic Results». sports-reference.com. Arxivat de l'original el 17 d’abril 2020. [Consulta: 29 novembre 2017].
* ↑ «Campionat de Catalunya». fcatletisme.cat. Arxivat de l'original el 2016-10-20. [Consulta: 7 setembre 2016].
# Mas Febrer (Argentona)

El Mas Febrer és una masia d'Argentona (Maresme) protegida com a Bé Cultural d'Interès Local.

## Descripció

Masia complexa amb molts cossos associats. Té tres cossos perpendiculars a la façana, consta de planta baixa i pis i té diverses cobertes: una teulada a dos vessants amb el carener lateral per l'entrada i el cos de migdia i una coberta a una sola vessant per l'espai destinat a celler.
El més destacat és la façana amb una porta d'arc de mig punt amb onze dovelles de pedra i dues finestres gòtiques conopials. L'entrada té un portal de pedra a l'esquerra que dona a una estança que havia estat la cuina, on es conserva part d'uns rentamans. En el pis sols destaca un rentamans a la sala. La masia està en procés de restauració des de fa anys. Hi ha un cos afegit a migdia amb obertures de pedra del segle xx.

## Referències

* 1 2 «Mas Febrer». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Juan Bautista Adarraga Elizarán

Juan Bautista Adarraga Elizarán (1924 - 1996) fou un atleta basc nascut a Hernani (Guipúscoa).
Fou sis vegades campió d'Espanya d'atletisme, tres d'elles en la prova de 800 metros, una en la de 1.500 metros, una en la de 400 metros y una en la de relleus 4 x 400 metros. Fou també posseïdor del record d'Espanya sis vegades, quatre vegades en 800 metros i dues en 400 metros tanques.
Va participar com olímpic a Londres el 1948.
Era germà de tres altres atletes destacats: José Luis, Bernardino i Fernando.

## Referències

* Federació Guipuscoana d'Atletisme Arxivat 2016-03-31 a Wayback Machine.
# Ramon Sáez Marzo

Ramon Sáez Marzo (Utiel, Plana d'Utiel, 4 de gener de 1940 - 17 de juny de 2013), conegut com a Tarzan, va ser un ciclista valencià que fou professional entre 1962 i 1973. Tot i néixer a Utiel va viure molts anys a Quart de Poblet i posteriorment a Xirivella.
Els seus principals èxits els aconseguí a la Volta a Espanya, en guanyar 7 etapes en les seves sis participacions. També destaca el Campionat d'Espanya de ciclisme en ruta de 1969 i la medalla de bronze al Campionat del món de ciclisme de 1967, en acabar rere Eddy Merckx i Jan Janssen, en el que suposava la segona medalla de la història d'Espanya en un Campionat del món de ciclisme.

## Palmarès

* 1965
** Vencedor d'una etapa de la Volta a Catalunya
* 1966
** 1r a la Barcelona-Andorra
* 1967
** 1r al Trofeu Elola
** 1r a Madrid
** Vencedor de dues etapes a la Volta a Espanya
** Medalla de bronze al Campionat del món de ciclisme
* 1968
** Vencedor d'una etapa de la Volta a Andalusia
** Vencedor d'una etapa de la Volta a Espanya
** Vencedor d'una etapa de la Volta a Llevant
* 1969
** Campió d'Espanya de ciclisme en ruta
** Vencedor de dues etapes a la Volta a Espanya
* 1970
** 1r al Gran Premi de València
** 1r al Trofeu Masferrer
** Vencedor de dues etapes a la Volta a Espanya
** Vencedor d'una etapa de la Volta a Aragó
** Vencedor d'una etapa de la Vuelta a los Valles Mineros
* 1971
** 1r de la Volta a Aragó i vencedor de 3 etapes
** Vencedor d'una etapa de la Volta a Llevant

### Resultats a la Volta a Espanya

* 1966. 19è de la classificació general
* 1967. 39è de la classificació general. Vencedor de 2 etapes
* 1968. 32è de la classificació general. Vencedor d'una etapa
* 1969. 19è de la classificació general. Vencedor de 2 etapes
* 1970. 40è de la classificació general. Vencedor de 2 etapes
* 1971. 53è de la classificació general

### Resultats al Tour de França

* 1967. 85è de la classificació general

## Referències

* 1 2 3 Garai, Josu «La última fuga de 'Tarzán' Sáez». Marca, 20-06-2013 [Consulta: 20 juny 2013].

## Enllaços externs

* Fitxa de Ramon Sáez a sitiodeciclismo.net
* Palmarès de Ramon Sáez a cyclebase.nl
# Mas Marc del Priorat

El Mas Marc del Priorat és una masia d'Argentona (Maresme) protegida com a Bé Cultural d'Interès Local.

## Descripció

Masia de tipus basilical amb tres cossos perpendiculars a la façana i un de paral·lel al darrere, de planta baixa, pis i golfes.
La façana presenta un portal d'arc de mig punt de pedra amb onze dovelles. La central amb escut nobiliari. També hi ha tres finestres gòtiques conopials. Els dos blacons i les obertures de les golfes són del segle xx.
L'entrada, amb una estructura de bigues suportades per dues de transversals, té una escala de pedra i un portal de pedra d'accés al celler, on es conserva una premsa quadrada.
L'estança de la dreta conserva una volta catalana. Al pis, la sala té quatre portals rodons, de tradició romànica.

## Referències

* 1 2 3 4 «Mas Marc del Priorat». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Mariano Díaz Díaz

Mariano Díaz Díaz (Villarejo de Salvanés, 17 de setembre de 1939 - 5 d'abril de 2014) va ser un ciclista espanyol que fou professional entre 1965 i 1971.
Com a ciclista amateur va prendre part en els Jocs Olímpics de 1964, on va prendre part en dues proves del programa de ciclisme. Fou vuitè en la prova en ruta per equips i trenta-dosè en la prova en ruta individual.
Durant la seva carrera aconseguí 15 victòries, entre les quals destaca la Volta a Catalunya de 1969, la Setmana Catalana de 1968, dues etapes a la Volta a Espanya i una al Tour de França.

## Palmarès

* 1963
** 1r de la Volta Ciclista a Navarra
* 1964
** 1r de la Volta Ciclista a Navarra
* 1965
** 1r del Tour de l'Avenir
** 1r de la Vuelta a los Puertos
** 1r de la Volta Ciclista a Navarra
* 1966
** 1r de la Vuelta a los Valles Mineros
* 1967
** Vencedor d'una etapa a la Volta a Espanya i 1r del Gran Premi de la Muntanya
* 1968
** 1r de la Volta a Llevant
** 1r de la Setmana Catalana de Ciclisme
* 1969
** 1r de la Volta a Catalunya
** 1r del Gran Premi de Santander
** Vencedor d'una etapa al Tour de França
** Vencedor d'una etapa a la Volta a Espanya
** Vencedor d'una etapa a la Volta a Suïssa

### Resultats a la Volta a Espanya

* 1966. 14è de la classificació general
* 1967. 9è de la classificació general. Vencedor d'una etapa. 1r del Gran Premi de la Muntanya
* 1969. 28è de la classificació general. Vencedor d'una etapa

### Resultats al Tour de França

* 1966. 20è de la classificació general
* 1967. Abandona (18a etapa)
* 1969. Abandona (17a etapa). Vencedor d'una etapa

### Resultats al Giro d'Itàlia

* 1968. 13è de la classificació general

## Referències

* ↑ «Fallece Mariano Díaz / Historia / Noticias del ciclismo / BICI CICLISMO». [Consulta: 6 novembre 2022].
* 1 2 «Olympedia – Mariano Díaz». [Consulta: 6 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Mariano DIAZ DIAZ» (en italià). [Consulta: 6 novembre 2022].

## Enllaços externs

* Palmarès de Mariano Díaz Díaz a siteducyclisme.net
# Rafael Jaén Rodríguez

Rafael Jaén Rodríguez (Còrdova, Andalusia, 3 de gener de 1949) és un exfutbolista andalús que jugava com a centrecampista. Va competir en el torneig masculí dels Jocs Olímpics d'estiu de 1968.

## Clubs

| Club | Any |
| Còrdova CF | 1967-1970 |
| Granada CF | 1970-1974 |
| Sevilla FC | 1974-1979 |
| Llevant UE | 1979-1980 |

## Referències

* ↑ Rafael Jaén
* ↑ «Francisco Espíldora Olympic Results». Sports-Reference.com. Sports Reference LLC. [Consulta: 21 octubre 2018].
# Tomás Nistal Fernández

Tomás Nistal Fernández (Valladolid, 31 d'agost de 1948) va ser un ciclista espanyol, que fou professional entre 1973 i 1977. Aconseguí victòries en diferents curses d'etapes com la Volta a Aragó o la Setmana Catalana.
Com a amateur va prendre part en els Jocs Olímpics de Múnic de 1968, en la prova de ruta.

## Palmarès

* 1972
** Vencedor d'una etapa a la Volta a Polònia
** Vencedor de 3 etapes a la Volta a Navarra
* 1973
** Vencedor d'una etapa a la Volta a Aragó
* 1974
** Vencedor d'una etapa a la Vuelta a los Valles Mineros
** Vencedor d'una etapa a la Volta a Cantàbria
** Vencedor d'una etapa a la Volta a Mallorca
** Vencedor d'una etapa als Tres Días de Leganés
* 1975
** Vencedor de 2 etapes a la Vuelta a los Valles Mineros
** Vencedor de 3 etapes a la Volta a Aragó
** Vencedor d'una etapa a la Volta a Astúries
* 1976
** 1r al Gran Premi de València
** Vencedor d'una etapa a la Setmana Catalana

### Resultats a la Volta a Espanya

* 1976. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Félix Suárez Colomo

Félix Suárez Colomo (Cistérniga, 6 de desembre de 1950 - 3 de setembre de 2020) va ser un ciclista espanyol, que va córrer entre 1976 i 1978. En el seu palmarès destaca el Trofeu Masferrer de 1976. El 1972 va prendre part en els Jocs Olímpics d'Estiu de Múnic, on quedà eliminat en sèries en la prova de velocitat individual del programa de ciclisme.

## Palmarès

* 1971
** Campió d'Espanya de Velocitat
* 1972
** Campió d'Espanya de Velocitat
* 1973
** Campió d'Espanya de Velocitat
* 1974
** Campió d'Espanya de Velocitat
* 1976
** 1r al Trofeu Masferrer
* 1977
** Vencedor d'una etapa de la Volta a Llevant
** Vencedor d'una etapa de la Volta a Aragó

## Referències

* ↑ «Muere el ciclista olímpico vallisoletano Félix Suárez» (en castellà), 05-09-2020. [Consulta: 14 setembre 2020].
* ↑ Félix Suárez Colomo a Sports Reference (arxivat)

## Enllaços externs

* Palmarès a cyclebase.nl
# Antònia Real Horrach

Antònia Real Horrach (Palma, 14 de setembre de 1963) és una exnedadora mallorquina, fou campiona d'Espanya en 800 metres lliures el 1975 i el 1978, i en 400 m. els anys 1976 i 1977. Participà en els Jocs Olímpics de Mont-real 1976.
Conserva el rècord de la participant més jove en uns JJOO, els de Mont-real, quan tenia poc més de 12 anys i deu mesos. També va ser la primera esportista olímpica de les Illes Balears.
Després va estudiar ciències de la salut.

## Referències

* ↑ País, Ediciones El «Antonia Real (doce años), probable olímpica» (en castellà). El País [Madrid], 19-06-1976. ISSN: 1134-6582.
* ↑ «Olímpicamente. Balears en los Juegos (1900-2012)» (en castellà).
* ↑ «Antonia Real Bio, Stats, and Results» (en anglès). Arxivat de l'original el 2009-03-18. [Consulta: 24 desembre 2018].
* ↑ «El més gran homenatge per a Carme Guardia», 04-07-2000. [Consulta: 14 setembre 2023].
* ↑ «La història d’Antònia Real, qui va disputar els Jocs Olímpics amb 12 anys». IB3 Notícies (IB3N), 27-11-2019. [Consulta: 14 setembre 2023].
* ↑ «40 anys de la participació d’Antònia Real a les olimpíades de Montreal». Díngola, 20-07-2016. [Consulta: 14 setembre 2023].
* 1 2 MS Font. «Sabies que... la primera esportista olímpica...». Centre d'Interpretació de l'Esport de les Illes Balears (CEIB), Fundació Esport Balear, 11-02-2022. [Consulta: 14 setembre 2023].
* ↑ «40 años de un hito» (en castellà). Última Hora, 20-07-2016. [Consulta: 24 juliol 2023].
* ↑ «Cerca de text: Real Horach, Antònia :: Academic Journal of Health Sciences». Biblioteca Digital de les Illes Balears. [Consulta: 14 setembre 2023].
# Francisco Antequera Alabau

Francisco José Antequera Alabau, també conegut com a Paco Antequera (El Castellar-l'Oliveral, València, 9 de març de 1964) va ser un ciclista valencià, que fou professional entre 1985 i 1996. Com amateur va participar en els Jocs Olímpics de 1984. Del seu palmarès destaca la Volta a Burgos de 1989.
Una vegada retirat fou seleccionador espanyol de 1997 a 2008.
El 2009 va rebre la medalla d'or del Reial Orde del Mèrit Esportiu.

## Palmarès

* 1984
** Campió d'Espanya amateur en ruta
* 1985
** 1r a la Volta a La Rioja i vencedor d'una etapa
* 1989
** 1r a la Volta a Burgos i vencedor d'una etapa
* 1990
** Vencedor d'una etapa de la Volta a Cantàbria

### Resultats al Giro d'Itàlia

* 1985. No surt (4a etapa)

### Resultats a la Volta a Espanya

* 1986. 83è de la classificació general
* 1988. 81è de la classificació general
* 1990. Abandona
* 1991. Abandona
* 1992. Abandona

### Resultats al Tour de França

* 1986. 94è de la classificació general
* 1987. 117è de la classificació general
* 1988. 121è de la classificació general
* 1989. 111è de la classificació general
* 1992. 109è de la classificació general

## Referències

* ↑ «Paco Antequera es galardonado con la Real Orden del Mérito Deportivo en categoría medalla de oro». .fccv.es, 15-04-2009 [Consulta: 17 abril 2017]. Arxivat 18 April 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-04-18. [Consulta: 17 abril 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Dalbergia melanoxylon

La granadilla africana (Dalbergia melanoxylon) és una espècie emparentada amb la granadilla vermella (Dalbergia glomerata) i que, igual que aquesta, és una lleguminosa arbòria pertanyent a la família de les fabàcies.
És un arbre de mitjana alçària que aconsegueix 4 a 15 m d'altura, amb ritidoma (escorça) de color grisós, espinós; caducifoli en l'estació seca, amb fulles alternes, de 6 a 22 cm de longitud, pinnades, amb 6 a 9 folíols alterns. Les flors són blanques, disposades en densos raïms. El fruit és un llegum de 3 a 7 cm de longitud, amb una o dues llavors.
Es troba a Àfrica (Angola, Congo, Kenya, Moçambic, Tanzània, el Senegal, Etiòpia, el Sudan, Uganda, Zàmbia, Sud-àfrica, Botswana, Costa d'Ivori, Txad, Nigèria, Zimbàbue, etc.).
La seva fusta té propietats especialment convenients per a la fabricació de peces en les quals s'exigeix una gran duresa i durabilitat com l'adient per a la fabricació de mànecs de coberts i de cargols per a emboetat o per la manufactura d'instruments musicals.
Presenta una coloració molt fosca, gairebé negra, és mitjanament nerviosa i d'una gran duresa i densitat (aproximadament 1,2 g/cm³), així com una difícil mecanització. És difícil de serrar, però es torneja molt bé i permet un acabat i polit excel·lent. Pot provocar al·lèrgies i malalties professionals.
En els instruments elementals de percussió, com les castanyoles, proporciona una riquesa de timbre molt característica. S'usa, a més per a la fabricació d'instruments de vent, com l'oboe, la flauta, la cornamusa o el clarinet, ja que la seva permeabilitat a l'aigua és pràcticament nul·la (per la qual cosa és insensible a la natural salivació que es produeix en la interpretació de les peces musicals) i presenta baixa dilatació per canvis d'humitat. Una vegada seca és tan duradora com alguns plàstics.

## Referències

* ↑ REPORTS OF THE COMMISSIONERS OF THE UNITED STATES TO THE INTERNATIONAL EXHIBITION HELD AT VIENNA, 1873, 1876, p. 97–.
* ↑ «Dalbergia melanoxylon - Useful Tropical Plants». [Consulta: 19 abril 2024].
* ↑ Trevor Robinson. The Amateur Wind Instrument Maker. Univ of Massachusetts Press, 1980, p. 13–. ISBN 0-87023-312-2.
* ↑ «Características de la Madera de Granadillo (dalbergia melanoxylon)» (en castellà). [Consulta: 19 abril 2024].
* ↑ Brian Belcher; Bruce M Campbell; Anthony Cunningham Carving out a Future: Forests, Livelihoods and the International Woodcarving Trade. Routledge, 17 juny 2013, p. 235–. ISBN 978-1-136-57015-5.
* ↑ Björn M. Hausen. Woods Injurious to Human Health: A Manual. Walter de Gruyter GmbH & Co KG, 10 octubre 2016, p. 45–. ISBN 978-3-11-083784-1.